title: 2013/504/ЕС: Решение на Европейския надзорен орган по защита на данните от 17 декември 2012 година за приемане на процедурен правилник

text:
               15.10.2013

               BG

               Официален вестник на Европейския съюз

               L 273/41

         РЕШЕНИЕ НА ЕВРОПЕЙСКИЯ НАДЗОРЕН ОРГАН ПО ЗАЩИТА НА ДАННИТЕ
   от 17 декември 2012 година
   за приемане на процедурен правилник
   (2013/504/ЕС)
   ЕВРОПЕЙСКИЯТ НАДЗОРЕН ОРГАН ПО ЗАЩИТА НА ДАННИТЕ,
   като взе предвид Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (1), и по-специално член 46, буква к) от него,
   като има предвид, че:

               (1)

               В член 8 от Хартата на основните права и член 16 от Договора за функционирането на Европейския съюз се предвижда, че спазването на правилата, свързани със защитата на лицата по отношение на обработката на техните лични данни от страна на институциите, органите, службите и агенциите на Съюза, е предмет на контрол от независим орган.

               (2)

               В Регламент (ЕО) № 45/2001 се предвижда създаване на независим орган — Европейския надзорен орган по защита на данните, чиято задача е да гарантира, че институциите и органите на Съюза спазват основните права и свободи на физическите лица, и по-специално тяхното право на неприкосновеност на личния живот, по отношение на обработката на лични данни.

               (3)

               Освен това в Регламент (ЕО) № 45/2001 се предвиждат задължения и правомощия на Европейския надзорен орган по защита на данните, както и назначаването на ръководител на Европейския надзорен орган по защита на данните и на негов заместник.

               (4)

               В допълнение към това в Регламент (ЕО) № 45/2001 се предвижда, че ръководителят на Европейския надзорен орган по защита на данните се подпомага от секретариат и се определят редица разпоредби относно персонала и бюджета.

               (5)

               В Решение № 1247/2002/ЕО на Европейския парламент, на Съвета и на Комисията от 1 юли 2002 г. относно статута и общите условия, регулиращи изпълнението на задълженията на Европейския надзорен орган по защита на данните (2) се определят редица допълнителни разпоредби по този въпрос.

               (6)

               В други разпоредби от правото на Съюза се предвиждат допълнителни задължения и правомощия на Европейския надзорен орган по защита на данните,

         ПРИЕ НАСТОЯЩИЯ ПРОЦЕДУРЕН ПРАВИЛНИК:
   ГЛАВА I

      ОБЩИ РАЗПОРЕДБИ

   Член 1
   Изпълнение на задължения и упражняване на правомощия
   Европейският надзорен орган по защита на данните изпълнява задълженията и упражнява правомощията, които са му предоставени по силата на Регламент (ЕО) № 45/2001 и други разпоредби на правото на Съюза.
   Член 2
   Определения
   В настоящия правилник:

               a)

               „регламентът“ означава Регламент (ЕО) № 45/2001;

               б)

               „институция“ означава институция, орган, служба или агенция на Съюза, която подлежи на разпоредбите на Регламент (ЕО) № 45/2001;

               в)

               „ЕНОЗД“ означава Европейският надзорен орган по защита на данните в качеството му на институция;

               г)

               „ръководител на надзорния орган“ означава лицата, които заемат длъжността на ръководител на Европейския надзорен орган по защита на данните и негов заместник, освен ако е посочено друго;

               д)

               „административна мярка“ означава решение или друг акт на администрацията на Съюза с общо прилагане, свързан с обработката на лични данни, която се извършва от институцията.

         ГЛАВА II

      ИНСТИТУЦИЯ И СЕКРЕТАРИАТ

   Член 3
   Независимост, добро управление и добро поведение на администрацията
   1.   В съответствие с член 44 от регламента ръководителят на надзорния орган е напълно независим при изпълнението на своите задължения.
   2.   Ръководителят на надзорния орган гарантира правилното функциониране на наличните служби за изпълнението на задачите, посочени в член 1, като се отчитат принципите на добро управление и добро поведение на администрацията.
   Член 4
   Роля на ръководителя на надзорния орган и неговия заместник
   1.   В качеството си на членове на институцията ръководителят на надзорния орган и неговият заместник са отговорни за приемането на стратегии, политики и решения и работят заедно за изпълнение на задачите, посочени в член 1. Заместникът изпълнява тези задачи, в случай че ръководителят отсъства или не е в състояние да ги изпълни, и обратно.
   2.   Ръководителят на надзорния орган и неговият заместник се стремят да постигнат консенсус по общи стратегии и политики и други важни въпроси, включително свързаните със секретариата. Ръководителят на надзорния орган взема решение, когато не може да се постигне консенсус и въпросът е спешен.
   3.   Като действа в тясно сътрудничество със своя заместник, ръководителят на надзорния орган разпределя задачите помежду им, включително кой от тях носи основна отговорност за изготвянето, приемането и проследяването на решения, и делегира задачи на заместника, когато е подходящо.
   Член 5
   Секретариат
   1.   В съответствие с член 43, параграф 4 от регламента ръководителят на надзорния орган се подпомага от секретариат, като неговите задачи и методи на работа се определят от ръководителя на надзорния орган.
   2.   Ръководителят на надзорния орган може да делегира определени задачи на отделни членове на персонала с възможност за замяна с други членове на персонала.
   3.   Ръководителят на надзорния орган създава звена и отдели, които формират секретариата, с цел подпомагане на подготовката и изпълнението на задачите, посочени в член 1. Всяко звено или отдел се ръководи от началник на звено или началник на отдел.
   Член 6
   Директор
   1.   Секретариатът се ръководи от директор, който предприема всички необходими мерки, за да гарантира правилно функциониране на секретариата и ефективно използване на ресурсите, включително замяна на директора, в случай че той отсъства или не е в състояние да изпълнява своите задължения.
   2.   Директорът носи отговорност за:

               a)

               изготвянето и прилагането на стратегии и политики;

               б)

               осъществяване на принос за тяхното оценяване и развитие;

               в)

               координацията и планирането на дейностите, оценка на работата и представяне на институцията пред други институции и органи, когато е подходящо.

         Член 7
   Управителен съвет
   1.   Управителният съвет се състои от ръководителя на надзорния орган, неговия заместник и директора. Съветът провежда редовни заседания, обичайно веднъж седмично, с цел да обсъди общи стратегии и политики и други важни въпроси и да допринесе за добрата координация на съответните дейности.
   2.   Директорът гарантира правилното функциониране на секретариата на управителния съвет.
   Член 8
   Заседания на директора
   Директорът провежда редовни заседания с началниците на звената и отделите, обичайно веднъж седмично, с цел да гарантира координацията и планирането на дейностите и изготвянето и прилагането на стратегиите и политиките. Директорът гарантира правилното функциониране на секретариата на заседанията на директора.
   Член 9
   Орган по назначаване
   1.   Директорът упражнява правомощията, предоставени на органа по назначаване по смисъла на член 2 от Правилника за длъжностните лица на Европейския съюз, и правомощията, предоставени на органа, който е упълномощен да сключва трудови договори по смисъла на член 6 от условията за работа на другите служители на Общностите, както и всички други свързани правомощия, произтичащи от други административни решения на ЕНОЗД или от междуинституционално естество, освен ако се предвижда друго в решението на ръководителя на надзорния орган за упражняването на правомощията, предоставени на органа по назначаване и на органа, който е упълномощен да сключва трудови договори.
   2.   Директорът може да делегира упражняването на правомощията, посочени в параграф 1, на длъжностното лице, което отговаря за управлението на човешките ресурси.
   Член 10
   Разпоредител с бюджетни кредити и счетоводител
   1.   Ръководителят на надзорния орган упражнява правомощията на разпоредител с бюджетни кредити. Правомощията на оправомощения разпоредител с бюджетни кредити и вторично оправомощения разпоредител с бюджетни кредити се упражняват от служителите, определени в хартата на задачите и отговорностите на оправомощения разпоредител с бюджетни кредити и хартата на задачите и отговорностите на вторично оправомощения разпоредител с бюджетни кредити.
   2.   Счетоводителят на Европейската комисия изпълнява функциите на счетоводител на ЕНОЗД.
   ГЛАВА III

      ДЕЛЕГИРАНЕ И ЗАМЕСТВАНЕ

   Член 11
   Делегиране
   1.   Ръководителят на надзорния орган може да делегира на директора правомощията да приема и подписва окончателния текст на всички решения или становища, чието съдържание вече е било определено.
   2.   Когато на директора са делегирани правомощия съгласно параграф 1, директорът може на свой ред да делегира на съответния началник на звено или отдел правомощия за упражняването на въпросните правомощия в отсъствие на директора.
   3.   Параграфи 1 и 2 не засягат правилата за делегиране по отношение на правомощията, предоставени на органа по назначаване или свързани с финансови въпроси съгласно предвиденото в членове 9 и 10.
   Член 12
   Заместване
   1.   Ако ръководителят на надзорния орган и неговият заместник отсъстват или не са в състояние да изпълняват своите задължения, директорът по целесъобразност ги замества по неотложни въпроси по време на тяхното отсъствие или невъзможност да изпълняват задълженията си.
   2.   Когато директорът не е в състояние да изпълнява своите задължения или длъжността му е свободна и ръководителят на надзорния орган не е определил длъжностно лице, функциите на директор се изпълняват от присъстващия началник на звено или отдел с най-висока степен или, в случай на равенство на степените, от началника на звено или отдел с най-много прослужено време на тази степен или, в случай на равенство на прослуженото време, от най-възрастния началник.
   3.   Ако не присъства началник на звено или отдел и не е определено длъжностно лице, функциите на заместник се изпълняват от присъстващото длъжностно лице в съответното звено или отдел, което е с най-висока степен или, в случай на равенство на степените, с най-много прослужено време на тази степен, или, в случай на равенство на прослуженото време, е най-възрастно.
   4.   Когато друг висшестоящ в йерархията е възпрепятстван да упражнява функциите си или ако длъжността му е свободна, тези функции се изпълняват от длъжностно лице, определено от директора в съгласие с ръководителя на надзорния орган. Ако няма определен заместник, функциите на заместник се изпълняват от присъстващото длъжностно лице в звеното или отдела, което е с най-висока степен или, в случай на равенство на степените, с най-много прослужено време на тази степен, или, в случай на равенство на прослуженото време, е най-възрастно.
   5.   Параграфи 1—4 не засягат правилата за делегиране по отношение на правомощията, предоставени на органа по назначаване или свързани с финансови въпроси съгласно предвиденото в членове 9 и 10.
   ГЛАВА IV

      ПЛАНИРАНЕ

   Член 13
   Годишен план за управление
   1.   В съответствие с принципите на добра администрация и добро финансово управление ЕНОЗД изготвя годишен план за управление всяка година. С този план дългосрочната стратегия на ЕНОЗД се претворява в общи и конкретни цели. Показателите за изпълнение и целите се определят и измерват два пъти годишно с цел мониторинг и проследяване на постигнатото.
   2.   В годишния план за управление се включва анализ на риска на планираните дейности на ЕНОЗД, в който се посочват идентифицираните рискове и планираните мерки за смекчаване на рисковете.
   Член 14
   Годишен доклад
   1.   В съответствие с член 48 от регламента ЕНОЗД представя годишен доклад за дейността („годишен доклад“) на Европейския парламент, Съвета и Комисията и го препраща на другите институции.
   2.   Годишният доклад се представя и се публикува на уебсайта на ЕНОЗД най-късно на 1 юли следващата година.
   3.   ЕНОЗД взема под внимание коментарите на другите институции, посочени в параграф 1, съгласно член 48, параграф 2 от регламента с оглед евентуален последващ преглед на доклада в Европейския парламент.
   ГЛАВА V

      КОНКРЕТНИ ПРОЦЕДУРИ

      РАЗДЕЛ 1

         Общи разпоредби

   Член 15
   Ръководни принципи и основни ценности
   1.   ЕНОЗД работи в интерес на обществото като експертен, независим, надежден и официално признат орган в областта на защитата на данни на равнището на Съюза. Намесата на ЕНОЗД се основава на безпристрастност, честност, прозрачност и практичност.
   2.   ЕНОЗД осъществява конструктивен диалог със заинтересованите страни с цел да гарантира справедлив баланс между защитата на данните, неприкосновеността на личния живот и други интереси и политики.
   3.   Надзорът на институциите се основава на принципа, че отчетността за спазването на изискванията е отговорност преди всичко на самите администратори на данни.
   Член 16
   Политика относно дейността
   ЕНОЗД приема политически документи с цел определяне на основните елементи на политиката на ЕНОЗД за конкретни дейности, когато по този начин могат да се осигурят насоки относно позицията на ЕНОЗД във връзка с конкретна дейност. Политическите документи редовно се актуализират.
   Член 17
   Мониторинг на спазването на регламента
   ЕНОЗД осъществява редовен мониторинг, за да гарантира адекватен надзор на спазването на изискванията за защита на данните в институциите. Този мониторинг може да е общ или по-целенасочен въз основа на знанията и събраните доказателства при изпълнението на надзорните дейности.
   Член 18
   Принудително изпълнение
   ЕНОЗД предприема мерки за принудително изпълнение на задълженията за защита на данните, като упражнява правомощията, които са му предоставени съгласно член 47 от регламента. Тези правомощия се упражняват пълноценно в случай на сериозно, умишлено или повторно неспазване на задълженията.

      РАЗДЕЛ 2

         Предварителни проверки

   Член 19
   Искане за предварителна проверка
   1.   В съответствие с член 27 от регламента операциите по обработка на данни, които има вероятност да представляват специфични опасности за правата и свободите на субектите на данни поради своето естество, обхват или цели, се подлагат на предварителна проверка от ЕНОЗД при уведомление от длъжностното лице за защита на данните на дадена институция.
   2.   При съмнения относно необходимостта от предварителна проверка ЕНОЗД определя дали операцията по обработка на данни представлява специфична опасност по искане на длъжностното лице за защита на данните и, ако случаят е такъв, ЕНОЗД приканва длъжностното лице за защита на данните да отправи съответно уведомление по случая.
   3.   ЕНОЗД може да отправи някои препоръки към институцията, дори ако операцията по обработка на данни не представлява специфична опасност.
   4.   Уведомленията за предварителна проверка се изпращат на секретариата на ЕНОЗД чрез имейл, като се използва стандартният формуляр на ЕНОЗД.
   5.   Към формуляра за уведомление може да се прилага всякаква допълнителна уместна информация, свързана с нотифицираната операция по обработка на данни.
   Член 20
   Становище от предварителна проверка
   1.   ЕНОЗД приема становище, в което се представят съответните основания и заключения от предварителната проверка.
   2.   Ако нотифицираната обработка поражда евентуално нарушение на разпоредба на регламента, ЕНОЗД по целесъобразност изготвя предложения за избягване на нарушението.
   Член 21
   Крайни срокове и временно прекратяване до приемането на становище от предварителна проверка
   1.   В съответствие с член 27, параграф 4 от регламента ЕНОЗД представя становището от предварителната проверка в двумесечен срок от получаване на уведомлението. ЕНОЗД може да поиска допълнителна информация, която счита за необходима. Изтичането на двумесечния срок може да бъде временно прекратено до момента, в който ЕНОЗД получи информацията, която е поискал. Когато това се налага от сложността на въпроса, двумесечният срок може да бъде удължен еднократно с още два месеца.
   2.   Ако до края на двумесечния срок или удължения срок не бъде представено становище, се счита, че становището е положително.
   3.   Началната дата за изчисление на крайния срок е денят след датата, на която е получен формулярът за уведомление.
   4.   Ако крайният срок се пада на официален празник или друг ден, в който службата на ЕНОЗД не работи, за краен срок за представяне на становището се счита следващият работен ден.
   Член 22
   Крайни срокове и временно прекратяване
   1.   Преди приемането на становище ЕНОЗД изпраща проект на становището до институцията за обратна информация относно практически аспекти и фактологични неточности. Институцията изпраща обратна информация в десетдневен срок от получаването на проекта. Този срок може да бъде удължен при мотивирано искане от администратора на данни. Искането за обратна информация води до временно прекратяване на изтичането на срока, посочен в член 21, параграф 1. Ако до крайния срок не бъде получена обратна информация, ЕНОЗД пристъпва към приемане на становището.
   2.   ЕНОЗД дава на институцията три месеца от датата на приемане на становището, за да съобщи информация за изпълнението на препоръките, посочени в становището. Информацията е предмет на последващи мерки от ЕНОЗД.
   Член 23
   Регистър на предварителни проверки
   1.   В съответствие с член 27, параграф 5 от регламента ЕНОЗД поддържа регистър на всички операции по обработка на данни, за които е получил уведомления съгласно член 27 от регламента.
   2.   В регистъра не се включват позовавания на мерки за сигурност. Той съдържа препратка към становището на ЕНОЗД и информация за крайния срок за съобщаване на информацията от институцията съгласно член 22, параграф 2. Регистърът е достъпен на уебсайта на ЕНОЗД.

      РАЗДЕЛ 3

         Административна консултация

   Член 24
   Административна консултация
   1.   В съответствие с член 28, параграф 1 от регламента институциите информират ЕНОЗД, когато съставят административни мерки във връзка с обработката на лични данни.
   2.   В съответствие с член 46, буква г) от регламента при отправена молба за консултация ЕНОЗД съветва институциите по всякакви въпроси, касаещи обработката на лични данни, по-специално преди те да съставят своите вътрешни правилници във връзка със защитата на основните права и свободи по отношение на обработката на лични данни.
   3.   По принцип ЕНОЗД взема под внимание само молби за консултация, които първо са били подадени до длъжностното лице за защита на данните на съответната институция.
   Член 25
   Становища
   1.   По принцип ЕНОЗД представя становище в рамките на двумесечния срок след получаване на молбата за консултация. ЕНОЗД може да поиска допълнителна информация, която счита за необходима. Изтичането на двумесечния срок може да бъде временно прекратено до момента, в който ЕНОЗД получи поисканата информация.
   2.   ЕНОЗД дава на институцията три месеца от датата на приемане на становището, за да съобщи информация за изпълнението на препоръките, посочени в становището. Информацията е предмет на последващи мерки от ЕНОЗД.

      РАЗДЕЛ 4

         Консултации по законодателни предложения и политики

   Член 26
   Обхват на консултациите
   1.   В съответствие с член 41 и член 28, параграф 2 от регламента ЕНОЗД провежда консултации по законодателни предложения въз основа на Договорите и други актове и документи, като:

               a)

               решения съгласно общата външна политика и политиката на сигурност;

               б)

               актове за изпълнение и делегирани актове;

               в)

               документи, свързани със споразумения с трети страни и международни организации;

               г)

               законодателни инициативи на държавите членки съгласно Договорите;

               д)

               инициативи за засилено сътрудничество;

               е)

               незадължителни актове, като препоръки и съобщения, свързани със защитата на правата и свободите на физически лица по отношение на обработката на лични данни.

         ЕНОЗД предоставя такива съвети по молба за консултация от Комисията съгласно член 28, параграф 2 от регламента, по друга молба на дадена институция или по своя инициатива.
   2.   ЕНОЗД може да бъде потърсен за консултация от институциите, които участват в отделните етапи на законодателния процес.
   Член 27
   Неофициални консултации
   1.   Съгласно договореното с Комисията ЕНОЗД следва да проведе консултация, преди колегиумът на членовете на Комисията да вземе окончателно решение за приемане на мярка, законодателно предложение или политически документ. В отговор на такава молба за консултация ЕНОЗД осигурява съответната услуга на Комисията с неофициални коментари относно проекта на предложението или свързан документ.
   2.   При неофициалните коментари, представени съгласно параграф 1, се спазва поверителността на вътрешния процес на вземане на решения на Комисията, предмет на приложимите правила съгласно Договорите и вторичното законодателство. ЕНОЗД се стреми да спазва крайните срокове, предложени от службите на Комисията, доколкото това е разумно и осъществимо.
   Член 28
   Становища по законодателни предложения и официални коментари
   1.   Консултацията на ЕНОЗД по законодателно предложение или свързан документ може да бъде под формата на становище, официални коментари или друг инструмент, който се счита за подходящ.
   2.   В становището на ЕНОЗД се анализират аспектите на дадено предложение или свързан документ, които касаят защитата на данните. По принцип становището се издава в тримесечен срок след приемането на предложението или свързания документ.
   3.   В Официален вестник на Европейския съюз (серия С) се публикува резюме на становището, а пълната версия се публикува на уебсайта на ЕНОЗД.
   4.   Официалните коментари на ЕНОЗД са насочени към специфични аспекти на дадено предложение или свързан документ. По принцип те се издават в двумесечен срок след приемането на документа. Те се публикуват на уебсайта на ЕНОЗД.
   Член 29
   Годишни приоритети и опис
   1.   ЕНОЗД публикува годишните приоритети на своя уебсайт.
   2.   ЕНОЗД публикува на уебсайта три пъти годишно опис на предложения за законодателни актове и свързани документи, по отношение на които възнамерява да проведе консултации. Тези документи се посочват в описа съгласно техния приоритет.
   3.   Описът се основава на годишната работна програма на Комисията и актуализираните приложения към нея, както и всякаква друга уместна и достъпна информация.
   Член 30
   Последващи мерки във връзка със становища по законодателни предложения и официални коментари
   1.   ЕНОЗД активно следи развитията в Европейския парламент, Съвета и Комисията след провеждането на консултация.
   2.   Ръководителят на надзорния орган има готовност да представи устно и да обсъди съветите на ЕНОЗД на среща със законодателя или да предостави друга поискана информация.
   3.   Когато се извършат съществени промени по подложена на обсъждане законодателна мярка, ЕНОЗД може да обмисли варианта да представи допълнително становище, допълнителни коментари или друг инструмент, който счита за подходящ.

      РАЗДЕЛ 5

         Жалби

   Член 31
   Жалби
   1.   В съответствие с член 46, буква a) от регламента ЕНОЗД разглежда и разследва жалби в адекватна степен и уведомява субекта на данни за резултата в рамките на разумен срок.
   2.   Жалбите, подадени до ЕНОЗД, не засягат сроковете за обжалване в паралелни административни или съдебни производства.
   Член 32
   Подаване на жалба
   1.   В жалбата се посочва лицето, което подава жалбата.
   2.   Жалбата се подава писмено на един от официалните езици на Съюза и съдържа цялата необходима информация за запознаване с предмета ѝ.
   3.   По принцип жалбата се подава в двегодишен срок от датата, когато жалбоподателят е научил за фактите, на които се основава жалбата.
   4.   Ако до европейския омбудсман е подадена жалба, свързана със същите факти, ЕНОЗД проучва нейната допустимост с оглед на разпоредбите на меморандума за разбирателство, сключен между ЕНОЗД и европейския омбудсман (3).
   Член 33
   Разглеждане на жалби
   1.   ЕНОЗД взема решение относно най-подходящата форма и начин за разглеждане на жалбата, като отчита:

               a)

               естеството и сериозността на предполагаемото нарушение на правилата за защита на данните;

               б)

               доколко тежки са щетите, които един или повече субекти на данни може да са понесли в резултат на нарушението;

               в)

               общото потенциално значение на случая, също така във връзка с други засегнати обществени и/или частни интереси;

               г)

               вероятността да се установи, че е извършено нарушение;

               д)

               точната дата, на която са настъпили събитията, постъпки, които вече не дават ефект, отстраняването на тези ефекти или подходяща гаранция за такова отстраняване.

         2.   Действията на ЕНОЗД по-специално може да се състоят от писмени искания за информация, интервюта със съответните лица, инспекции на място или съдебен преглед на съответните устройства.
   3.   ЕНОЗД разкрива съдържанието на жалбите и самоличността на жалбоподателите само до степента, необходима за правилно провеждане на разследването. По време на и след разследването ЕНОЗД не разкрива на трети страни документи, свързани с жалбата, включително окончателното решение, освен ако засегнатите лица се съгласят информацията да бъде разкрита или ако ЕНОЗД е обвързан с правно задължение да разкрие информацията.
   4.   ЕНОЗД публикува информация относно жалбата единствено във форма, която не позволява идентифициране на жалбоподателя или други засегнати субекти на данни.
   Член 34
   Резултат от жалба
   1.   ЕНОЗД уведомява жалбоподателя възможно най-скоро за резултата от подадената жалба и предприетото действие.
   2.   Когато дадена жалба бъде счетена за недопустима или разглеждането ѝ бъде прекратено, ЕНОЗД по целесъобразност съветва жалбоподателя да се обърне към друг орган.
   3.   В съответствие с член 32, параграф 2 от регламента при отсъствие на отговор от Европейския надзорен орган по защита на данните в срок от шест месеца жалбата се счита за отхвърлена.
   Член 35
   Преразглеждане и средства за съдебна защита
   1.   Жалбоподателят и съответната институция могат да отправят писмено искане до ЕНОЗД да преразгледа решението по дадена жалба.
   2.   Искането за преразглеждане се подава в едномесечен срок от датата на получаване на решението и е ограничено до нови елементи или правни аргументи, които ЕНОЗД не е взел под внимание.
   3.   Независимо от възможността от ЕНОЗД да се поиска да преразгледа решението по дадена жалба, решението може да бъде оспорено в Съда на Европейския съюз в съответствие с условията, определени в член 263 от Договора за функционирането на Европейския съюз.

      РАЗДЕЛ 6

         Инспекции и посещения

   Член 36
   Инспекции
   1.   ЕНОЗД взема решение да извърши инспекция, когато за изпълнението на надзорните функции или за спазване на правно задължение се счита за необходимо да се извърши проверка на място.
   2.   За извършването на инспекция се съобщава писмено на съответната институция четири седмици преди планираната дата на инспекцията. В съобщението се описват целта и обхватът на инспекцията, посочва се датата на инспекцията и се определя краен срок, в който институцията може да поиска преразглеждане на датата и да предостави на ЕНОЗД поискана от него информация.
   3.   След това ЕНОЗД издава решение относно инспекцията, в което се определят целта, обхватът, датата/датите, часът и мястото/местата на инспекция и се посочва правното основание за инспекционните дейности. Към решението се прилагат мандатите на всички членове на персонала, които участват в инспекцията.
   4.   Членовете на персонала, които извършват инспекцията, събират всички документални доказателства по избирателен и пропорционален начин. Всички документални доказателства се обезпечават по подходящ начин.
   5.   Интервютата и информацията, получена по време на инспекцията и следваната процедура, се записват в протокол, който се изпраща на институцията за коментари. Ако в рамките на определен срок не бъдат получени коментари, протоколът се счита за одобрен. Към протокола се прилага списък на събраните доказателства по време на инспекцията.
   6.   ЕНОЗД описва констатациите от инспекцията в доклад от инспекцията. Докладът включва всички действия, които следва да бъдат предприети от инспектираната институция и които са предмет на последващи мерки от ЕНОЗД.
   Член 37
   Посещения
   1.   ЕНОЗД извършва посещения с цел ангажиране на висшето ръководство на дадена институция за насърчаване на спазването на регламента.
   2.   По принцип посещения се предприемат при липса на ангажимент за спазване на регламента, липса на диалог или за повишаване на осведомеността.
   3.   По целесъобразност посещението завършва с договаряне на график („пътна карта“) с ангажимент от страна на ръководството на институцията да изпълни конкретни задължения съгласно регламента в рамките на даден срок. Договореният график е предмет на последващи действия от ЕНОЗД.

      РАЗДЕЛ 7

         Мониторинг на технологии

   Член 38
   Технологии и научноизследователска дейност
   1.   В съответствие с член 46, буква д) от регламента ЕНОЗД наблюдава развитието на информационните и комуникационните технологии. При извършването на тази задача ЕНОЗД се стреми да идентифицира нововъзникващи тенденции с потенциално въздействие върху защитата на данни, установява контакти със заинтересовани страни, повишава осведомеността за евентуални аспекти, свързани със защитата на данни, и осигурява съвети как да се включат опасенията във връзка със защитата на данни в съответните проекти, популяризира принципите на защита на данните още при проектирането и защита по подразбиране и при необходимост приспособява методиките за надзор към техническия прогрес.
   2.   ЕНОЗД осъществява принос към рамковите програми на Съюза, като участва в консултативните комитети за научноизследователска дейност, подпомага Комисията в процеса на оценяване на предложения или по други начини, където е уместно.
   3.   ЕНОЗД може да вземе решение да осъществи принос към отделни научноизследователски дейности, разработване на технологии и демонстрационни дейности, финансирани от ЕС, като приема становища за съответната дейност при поискване или по своя инициатива.

      РАЗДЕЛ 8

         Съдебни производства

   Член 39
   Действия срещу институции
   В съответствие с член 47, параграф 1, буква з) от регламента ЕНОЗД може да прехвърли даден случай към Съда на Европейския съюз при условията, предвидени в Договора. При необходимост ЕНОЗД използва това право, ако дадена институция не спазва регламента и ако няма реакция при последващи принудителни действия, предприети от ЕНОЗД съгласно член 47 от регламента.
   Член 40
   Действия срещу решения на ЕНОЗД
   В съответствие с член 32, параграф 3 от регламента действията срещу решения на ЕНОЗД се обжалват пред Съда на Европейския съюз.
   Член 41
   Намеса
   1.   В съответствие с член 47, параграф 1, буква и) от регламента ЕНОЗД може да взема участие в заведени пред Съда на Европейския съюз дела.
   2.   ЕНОЗД отправя искане за разрешение да участва в производството, ако делото е от общо значение за защитата на данните или ако фактите засягат пряко ЕНОЗД в случай на осъществяване на задачи по надзор.
   3.   Други елементи, които могат да повлияят на решението да се поиска разрешение за участие, са дали въпросът за защитата на данни представлява съществена част от случая и дали участието на ЕНОЗД има вероятност да генерира добавена стойност към производството.
   4.   Освен ако има категорични причини да не участва в производството, ЕНОЗД отправя искане за разрешение да участва, ако Съдът официално го покани да направи това.
   ГЛАВА VI

      ДЛЪЖНОСТНИ ЛИЦА ЗА ЗАЩИТА НА ДАННИТЕ

   Член 42
   Сътрудничество с длъжностни лица за защита на данните
   1.   ЕНОЗД си сътрудничи с длъжностните лица за защита на данните както двустранно, така и чрез участие в срещите, организирани от мрежата на длъжностните лица за защита на данните.
   2.   ЕНОЗД осигурява подкрепа и насоки на длъжностните лица за защита на данните, когато това е необходимо за изпълнение на техните задължения.
   Член 43
   Регистър на назначените длъжностни лица за защита на данните
   В съответствие с член 24, параграф 5 от регламента ЕНОЗД поддържа регистър на назначените длъжностни лица за защита на данните, за които е уведомен. Регистърът включва по-специално информация за продължителността на мандата на всяко длъжностно лице за защита на данните.
   ГЛАВА VII

      СЪТРУДНИЧЕСТВО С ОРГАНИТЕ ПО ЗАЩИТА НА ДАННИТЕ

   Член 44
   Сътрудничество с органите по защита на данните
   1.   В съответствие с член 46, буква е), подточка i) от регламента ЕНОЗД си сътрудничи с националните органи по защита на данните и други надзорни органи до необходимата степен за изпълнение на техните задължения.
   2.   Сътрудничеството включва:

               a)

               обмен на цялата уместна информация, например информация, свързана с най-добри практики, както и искания до съответния орган да упражни своите правомощия и отговори на искания, отправени от такъв орган;

               б)

               създаване и поддържане на контакти с уместни членове на персонала и служители на органите;

               в)

               сътрудничество със съвместните надзорни органи и институции, създадени съгласно правото на Съюза, включително по целесъобразност участие в заседанията на такива органи и институции с цел да се гарантира последователна практика.

         Член 45
   Работна група по член 29
   1.   В съответствие с член 46, буква ж) от регламента ЕНОЗД участва в дейностите на работната група, създадена съгласно член 29 от Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (4).
   2.   ЕНОЗД допринася активно към обсъжданията и изготвянето на документите, публикувани от работната група, чиято цел е да се осигури общо тълкуване на законодателството за защита на данните и да се предоставят експертни съвети на Европейската комисия. В тези случаи ЕНОЗД представя гледната точка на Съюза, когато е подходящо.
   3.   ЕНОЗД участва редовно в пленарните сесии и заседанията на подгрупите към работната група.
   4.   ЕНОЗД насърчава редовни обсъждания, по възможност поне веднъж годишно, с председателя на работната група по съответните им приоритети с цел добро практическо сътрудничество.
   Член 46
   Координиран надзор на мащабни ИТ системи
   1.   ЕНОЗД участва заедно с националните надзорни органи в координирания надзор на мащабни ИТ системи, както е предвидено съгласно правото на Съюза.
   2.   ЕНОЗД организира координационни срещи и изпълнява функциите на секретариат на координационните групи.
   3.   ЕНОЗД си сътрудничи с отделни национални надзорни органи до необходимата степен и съгласно техните приоритети с оглед да гарантира координиран надзор на националните и централните части на мащабни ИТ системи.
   Член 47
   Международно сътрудничество
   1.   ЕНОЗД участва в годишната Пролетна конференция на европейските органи по защита на личните данни, годишната международна конференция на комисарите по неприкосновеността на личния живот и защитата на данните и международната работна група по защитата на данните и телекомуникациите.
   2.   ЕНОЗД участва в уместни международни мрежи за принудителни действия във връзка със зачитането на неприкосновеността на личния живот.
   3.   ЕНОЗД организира редовни семинари с представители на международни организации с цел обмен на най-добри практики и развитие на култура за защита на данните в тези организации.
   4.   ЕНОЗД насърчава сътрудничеството и диалога на международно равнище с други заинтересовани страни от трети държави.
   ГЛАВА VIII

      АДМИНИСТРАЦИЯ

   Член 48
   Сигурност
   1.   В съответствие с член 45 от Регламента по време и след приключване на мандата ръководителят на надзорния орган и членовете на персонала подлежат на задължение за опазване на професионалната тайна по отношение на всякаква поверителна информация, която е стигнала до тяхното знание в хода на изпълнение на служебните им задължения.
   2.   ЕНОЗД определя един или повече членове на персонала с конкретна отговорност по въпросите на сигурността в различни области на дейност. Те носят отговорност по-специално за свързани с персонала въпроси по сигурността, физическата сигурност и ИТ сигурността. Когато те счетат, че е необходимо да се избегнат определени рискове за сигурността на ЕНОЗД, назначените членове на персонала докладват пряко на директора.
   Член 49
   Ръководен комитет за информационни технологии
   Създава се ръководен комитет за информационни технологии, който консултира управителния съвет относно последствията от информационните технологии за сигурността и вътрешното развитие на ЕНОЗД.
   Член 50
   Управление на качеството
   ЕНОЗД въвежда подходящи механизми, за да гарантира адекватно управление на качеството, например стандарти за вътрешен контрол, годишен доклад за дейността и управление на риска.
   Член 51
   Длъжностно лице за защита на данните
   В съответствие с член 24 от регламента ЕНОЗД назначава длъжностно лице за защита на данните, което докладва пряко на директора.
   Член 52
   Информация за обществеността
   1.   ЕНОЗД повишава осведомеността относно защитата на данните и информира хората за съществуването и съдържанието на техните права. За тази цел ЕНОЗД използва редица комуникационни инструменти (например уебсайт, информационен бюлетин, социални медии и мероприятия за повишаване на осведомеността), осъществява контакти със заинтересовани страни (например проучвателни посещения на седалището на ЕНОЗД, отговори на искания за информация) и участва в публични мероприятия, срещи и конференции.
   2.   ЕНОЗД информира медиите относно значими събития във връзка със защитата на данни и важни становища или публикации чрез съобщения за пресата, интервюта и пресконференции.
   Член 53
   Документация
   1.   ЕНОЗД поддържа точен и достоверен архив за всички свои дейности, с което осигурява надежден и правно проверим източник на доказателства за решения и действия.
   2.   Документите, свързани с конкретни дейности, се групират заедно в досиета. Досиетата са посочени по логичен начин по вида на дейност в план за завеждане на документи, изготвен от ЕНОЗД.
   3.   Отделните видове досиета се съхраняват за определен срок съгласно график за съхранение на данните, установен от ЕНОЗД. След изтичане на срока за съхранение досиетата се оценяват и архивират съгласно приетата от ЕНОЗД политика за архивиране.
   Член 54
   Активно разкриване на документи
   1.   По принцип всички ключови политически документи, тематични насоки, становища по законодателни предложения, официални коментари, пледоарии в съдебни заседания и становища от предварителни проверки се оповестяват публично на уебсайта на ЕНОЗД.
   2.   Становищата след административна консултация се оповестяват на уебсайта на ЕНОЗД, ако са от по-широкообхватно значение, ако съдържат ново тълкуване или прилагане на законите или са свързани с въздействието на нови технологии върху правата на субектите на данни.
   Член 55
   Публикуване в Официален вестник на Европейския съюз

   Следните документи се публикуват в Официален вестник на Европейския съюз:

               a)

               резюмета на становища по законодателни предложения, както е посочено в член 28, параграф 3;

               б)

               решения и становища на ЕНОЗД или техни резюмета, посочени в член 9, параграф 7, в член 10, параграф 2, буква б) и параграфи 4, 5 и 6, в член 12, параграф 2, в член 19 и в член 37, параграф 2 от регламента;

               в)

               други документи, които ЕНОЗД счита за уместни.

         Член 56
   Публичен достъп до документи
   Обществеността има право на достъп до документи, съхранявани от ЕНОЗД, в съответствие с принципите, определени в Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (5).
   Член 57
   Удостоверяване на решения
   1.   Решенията се удостоверяват чрез полагане на подписа на ръководителя на надзорния орган върху оригиналната езикова версия.
   2.   Този подпис може да бъде положен ръчно или да е в електронен вид.
   Член 58
   Езици и работни езици
   1.   Езикът на процедурите, провеждани от ЕНОЗД, е един от езиците, посочени в член 55, параграф 1 от Договора за Европейския съюз. В случай на обжалване това е езикът, на който е написана жалбата.
   2.   Докладите, становищата и другите документи, предвидени за публикуване на уебсайта на ЕНОЗД, се изготвят най-малко на английски, френски и немски език.
   Член 59
   Персонал
   1.   Членовете на персонала на ЕНОЗД се назначават в съответствие със и подлежат на Правилника за длъжностните лица и условията за работа на другите служители на Европейския съюз.
   2.   С оглед да се повиши сътрудничеството с националните органи, и по-специално националните органи по защита на данните, в ЕНОЗД се въвежда програма за командироване на персонал.
   3.   Въвежда се стажантска програма, която позволява на наскоро завършили висше образование лица да придобият практически опит по отношение на работата на ЕНОЗД и Съюза като цяло.
   4.   За покриване на временни нужди могат да бъдат назначени срочно наети служители и други външни помощни служители.
   Член 60
   Комитет на персонала
   1.   Комитетът на персонала, който представлява персонала на ЕНОЗД, провежда своевременни консултации относно проекторешения, свързани с прилагането на Правилника за длъжностните лица на Европейския съюз, и може да провежда консултации по всякакви други въпроси от общ интерес, които засягат персонала. Комитетът на персонала се уведомява за всички въпроси, свързани с изпълнението на неговите задачи. Той издава своите становища в 15-дневен срок от получаването на молбата за консултация.
   2.   Комитетът на персонала допринася за доброто функциониране на ЕНОЗД, като изготвя предложения по организационни въпроси и условията на труд.
   3.   Комитетът на персонала е съставен от трима членове и трима заместници и се избира за двегодишен срок от общото събрание.
   Член 61
   Административно сътрудничество с други институции
   1.   В качеството си на началник на секретариата директорът представлява ЕНОЗД на различни междуинституционални форуми и може да делегира тази представителна функция на длъжностите лица, които отговарят за човешките ресурси, бюджета и администрацията.
   2.   Предвид размера на ЕНОЗД в сравнение с другите институции и с оглед на доброто управление и бюджетните икономии, ЕНОЗД активно се стреми към сключване на споразумения за сътрудничество, меморандуми за разбирателство и споразумения за нивото на обслужване с други институции.
   ГЛАВА IX

      ЗАКЛЮЧИТЕЛНИ РАЗПОРЕДБИ

   Член 62
   Влизане в сила
   Настоящият процедурен правилник влиза в сила в деня след подписването му и се публикува в Официален вестник на Европейския съюз.

      Съставено в Брюксел на 17 декември 2012 година.

         Peter HUSTINX

            Европейски надзорен орган по защита на данните

      (1)  ОВ L 8, 12.1.2001 г., стр. 1.

      (2)  ОВ L 183, 12.7.2002 г., стр. 1.

      (3)  ОВ C 27, 7.2.2007 г., стр. 21.

      (4)  ОВ L 281, 23.11.1995 г., стр. 31.

      (5)  ОВ L 145, 31.5.2001 г., стp. 43.


title: 2009/105/ЕО: Решение на Съвета от 18 декември 2008 година за изменение, по отношение на външните одитори на Banque centrale du Luxembourg, на Решение 1999/70/ЕО относно външните одитори на националните централни банки

text:
               7.2.2009

               BG

               Официален вестник на Европейския съюз

               L 38/33

      РЕШЕНИЕ НА СЪВЕТА

   от 18 декември 2008 година
   за изменение, по отношение на външните одитори на Banque centrale du Luxembourg, на Решение 1999/70/ЕО относно външните одитори на националните централни банки
   (2009/105/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокола за Устава на Европейската система на централните банки и на Европейската централна банка, приложен към Договора за създаване на Европейската общност, и по-специално член 27.1 от него,
   като взе предвид Препоръка ЕЦБ/2008/16 на Европейската централна банка от 17 ноември 2008 г. до Съвета на Европейския съюз относно външните одитори на Banque centrale du Luxembourg (1),
   като има предвид, че:

               (1)

               Годишните отчети на Европейската централна банка (ЕЦБ) и на националните централни банки от Европейската система на централните банки трябва да бъдат проверявани от независими външни одитори, които са препоръчани от Управителния съвет на ЕЦБ и са одобрени от Съвета.

               (2)

               Мандатът на настоящия външен одитор на Banque centrale du Luxembourg изтича след одита за финансовата 2008 година. Поради това е необходимо да бъде определен външен одитор за финансовата 2009 година.

               (3)

               Управителният съвет на ЕЦБ препоръча KPMG AUDIT Sarl да бъде определен за външен одитор за финансовите години от 2009 до 2013.

               (4)

               Целесъобразно е да се спази препоръката на Управителния съвет на ЕЦБ и Решение 1999/70/ЕО да бъде съответно изменено,

         РЕШИ:
   Член 1
   В член 1 от Решение 1999/70/ЕО (2) параграф 7 се заменя със следния текст:

      „7.   Одобрява се KPMG AUDIT Sarl за външен одитор на Banque centrale du Luxembourg за финансовите години 2009—2013.“

   Член 2
   Настоящото решение се нотифицира на ЕЦБ.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 18 декември 2008 година.

            За Съвета

            Председател

         M. BARNIER

      (1)  ОВ C 299, 22.11.2008 г., стр. 5.

      (2)  ОВ L 22, 29.1.1999 г., стр. 69.


title: 2013/400/ОВППС: Решение EUCAP NESTOR/3/2013 на Комитета по политика и сигурност от 23 юли 2013 година за назначаване на ръководител на мисията на Европейския съюз за изграждане на регионален морски капацитет в региона на Африканския рог (EUCAP NESTOR)

text:
               27.7.2013

               BG

               Официален вестник на Европейския съюз

               L 202/23

         РЕШЕНИЕ EUCAP NESTOR/3/2013 НА КОМИТЕТА ПО ПОЛИТИКА И СИГУРНОСТ
   от 23 юли 2013 година
   за назначаване на ръководител на мисията на Европейския съюз за изграждане на регионален морски капацитет в региона на Африканския рог (EUCAP NESTOR)
   (2013/400/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (1), и по-специално член 9, параграф 1 от него,
   като има предвид, че:

               (1)

               Съгласно Решение 2012/389/ОВППС на Съвета Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел политически контрол и стратегическо ръководство на мисията на Европейския съюз за изграждане на регионален морски капацитет в региона на Африканския рог (EUCAP NESTOR), включително решението за назначаване на ръководител на мисията.

               (2)

               На 16 юли 2012 г. КПС прие Решение EUCAP NESTOR/1/2012 (2) за назначаване на г-н Jacques LAUNAY за ръководител на мисията EUCAP NESTOR, считано от 17 юли 2012 г.

               (3)

               На 12 юли 2013 г. върховният представител на Съюза по въпросите на външните работи и политиката на сигурност предложи за ръководител на мисията EUCAP NESTOR за периода от 16 юли 2013 г. до 15 юли 2014 г. да бъде назначен г-н Etienne DE MONTAIGNE DE PONCINS на мястото на г-н Jacques LAUNAY,

         ПРИЕ НАСТОЯЩОТО РЕШЕНИЕ:
   Член 1
   Г-н Etienne DE MONTAIGNE DE PONCINS се назначава за ръководител на мисията на Европейския съюз за изграждане на регионален морски капацитет в региона на Африканския рог (EUCAP NESTOR) за периода от 16 юли 2013 г. до 15 юли 2014 г.
   Член 2
   Настоящото решение влиза в сила в деня на приемането му.
   Прилага се от 16 юли 2013 г.

      Съставено в Брюксел на 23 юли 2013 година.

            За Комитета по политика и сигурност

            Председател

         W. STEVENS

      (1)  ОВ L 187, 17.7.2012 г., стр. 40.

      (2)  ОВ L 198, 25.7.2012 г., стр. 16.


title: 2014/942/ЕС: Решение на Съвета от 17 декември 2014 година за назначаване на член от Германия в Европейския икономически и социален комитет

text:
               23.12.2014

               BG

               Официален вестник на Европейския съюз

               L 367/96

         РЕШЕНИЕ НА СЪВЕТА
   от 17 декември 2014 година
   за назначаване на член от Германия в Европейския икономически и социален комитет

      (2014/942/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Германия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1).

               (2)

               След изтичането на мандата на г-н Göke FRERICHS се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., г-н Gerhard HANDKE, Generaldirektor des Bundesverbandes Großhandel, Außenhandel, Dienstleistungen — BGA.
   Член 2
   Настоящото решение влиза в сила в деня на приемането му.

      Съставено в Брюксел на 17 декември 2014 година.

            За Съвета

            Председател

         G. L. GALLETTI

      (1)  ОВ L 251, 25.9.2010 г., стр. 8.


title: Решение (ЕС) 2015/436 на Европейския парламент и на Съвета от 17 декември 2014 година относно мобилизирането на средства от фонд „Солидарност“ на Европейския съюз

text:
               17.3.2015

               BG

               Официален вестник на Европейския съюз

               L 72/6

         РЕШЕНИЕ (ЕС) 2015/436 НА ЕВРОПЕЙСКИЯ ПАРЛАМЕНТ И НА СЪВЕТА
   от 17 декември 2014 година
   относно мобилизирането на средства от фонд „Солидарност“ на Европейския съюз
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4, параграф 3 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
   като взеха предвид предложението на Европейската комисия,
   като имат предвид, че:

               (1)

               Европейският съюз създаде фонд „Солидарност“ на Европейския съюз (наричан по-нататък „фондът“) в израз на солидарност с населението на регионите, засегнати от бедствия.

               (2)

               В член 10 от Регламент (ЕС, Евратом) № 1311/2013 на Съвета (3) е предвидена възможността за мобилизиране на средства от фонда в рамките на годишен таван от 500 млн. евро (по цени от 2011 г.).

               (3)

               Разпоредбите, съгласно които могат да бъдат мобилизирани средства от фонда, се съдържат в Регламент (ЕО) № 2012/2002.

               (4)

               Италия подаде заявление за мобилизиране на средства от фонда във връзка с наводнения.

               (5)

               Гърция подаде заявление за мобилизиране на средства от фонда във връзка със земетресение.

               (6)

               Словения подаде заявление за мобилизиране на средства от фонда във връзка с ледени бури.

               (7)

               Хърватия подаде заявление за мобилизиране на средства от фонда във връзка с ледени бури, последвани от наводнение,

         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Европейския съюз за финансовата 2014 година фонд „Солидарност“ на Европейския съюз се мобилизира за осигуряване на сумата от 46 998 528 EUR под формата на бюджетни кредити за поети задължения.
   За общия бюджет на Европейския съюз за финансовата 2015 година фонд „Солидарност“ на Европейския съюз се мобилизира за осигуряване на сумата от 46 998 528 EUR под формата на бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 17 декември 2014 година.

            За Европейския парламент

            Председател

         M. SCHULZ

            За Съвета

            Председател

         B. DELLA VEDOVA

      (1)  ОВ L 311, 14.11.2002 г., стр. 3.

      (2)  ОВ C 373, 20.12.2013 г., стр. 1.

      (3)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: 2014/949/ЕС, Евратом: Решение на Европейския парламент от 16 декември 2014 година за избиране на Европейски омбудсман

text:
               24.12.2014

               BG

               Официален вестник на Европейския съюз

               L 369/70

         РЕШЕНИЕ НА ЕВРОПЕЙСКИЯ ПАРЛАМЕНТ
   от 16 декември 2014 година
   за избиране на Европейски омбудсман

      (2014/949/ЕС, Евратом)

   ЕВРОПЕЙСКИЯТ ПАРЛАМЕНТ,
   като взе предвид Договора за функционирането на Европейския съюз, и по-специално член 24, трета алинея и член 228 от него,
   като взе предвид Договора за създаването на Европейската общност за атомна енергия, и по-специално член 106а от него,
   като взе предвид своето Решение 94/262/ЕОВС, ЕО, Евратом от 9 март 1994 г. относно правилата и общите условия за изпълнението на функциите на омбудсмана (1),
   като взе предвид член 219 от своя правилник,
   като взе предвид поканата за подаване на заявления (2),
   като взе предвид гласуването си от 16 декември 2014 г.,
   РЕШИ:
   да избере Емили О'Райли да изпълнява функциите на Европейски омбудсман до края на парламентарния мандат.

      Съставено в Страсбург на 16 декември 2014 година.

            За Европейския парламент

            Председател

         М. SCHULZ

      (1)  ОВ L 113, 4.5.1994 г., стр. 15.

      (2)  ОВ C 293, 2.9.2014 г., стр. 13.


title: Решение на Съвета от 20 февруари 1989 година за сключване на Споразумение за сътрудничество между Европейската икономическа общност, от една страна, и страните, които са страни по Хартата за Съвета за сътрудничество на арабските държави от Залива (Държавата Обединени арабски емирства, Държавата Бахрейн, Кралство Саудитска Арабия, Султанат Оман, Държавата Катар и Държавата Кувейт), от друга страна

text:
Важна правна забележка

|

31989D0147

Официален вестник n° L 054 , 25/02/1989 стр. 0001 - 0002 специално финландско издание: глава 11 том 14 стр. 0210  специално шведско издание: глава 11 том 14 стр. 0210  специално чешко издание глава 11 том 16 стр. 281  - 282 специално испанско издание глава 11 том 16 стр. 281  - 282 специално унгарско издание глава 11 том 16 стр. 281  - 282 специално литвийско издание глава 11 том 16 стр. 281  - 282 LV.ES глава 11 том 16 стр. 281  - 282 MT.ES глава 11 том 16 стр. 281  - 282 PL.ES глава 11 том 16 стр. 281  - 282 SK.ES глава 11 том 16 стр. 281  - 282 специално словенско издание глава 11 том 16 стр. 281  - 282

		19890220Решение на Съветаот 20 февруари 1989 годиназа сключване на Споразумение за сътрудничество между Европейската икономическа общност, от една страна, и страните, които са страни по Хартата за Съвета за сътрудничество на арабските държави от Залива (Държавата Обединени арабски емирства, Държавата Бахрейн, Кралство Саудитска Арабия, Султанат Оман, Държавата Катар и Държавата Кувейт), от друга страна(89/147/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 113 и 235 от него,като взе предвид препоръката на Комисията,като взе предвид становището на Европейския парламент [1],като има предвид, че сключването от Европейската икономическа общност на Споразумение за сътрудничество между Европейската икономическа общност и страните, които са страни по Хартата за Съвета за сътрудничество на арабските държави от Залива (Държавата Обединени арабски емирства, Държавата Бахрейн, Кралство Саудитска Арабия, Султанат Оман, Държавата Катар и Държавата Кувейт) поражда необходимост за постигане на целите на Общността в областта на външноикономическите отношения; като има предвид, че е необходимо определени мерки за икономическото сътрудничество, съгласно Споразумението, да повишат правомощията, предвидени в Договора, и по-специално тези, специфицирани в областта на общата търговска политика,РЕШИ:Член 1Споразумението за сътрудничество между Европейската икономическа общност, от една страна, и страните, които са страни по Хартата за Съвета за сътрудничество на арабските държави от Залива (Държавата Обединени арабски емирства, Държавата Бахрейн, Кралство Саудитска Арабия, Султанат Оман, Държавата Катар и Държавата Кувейт) от друга страна, и декларациите и размяната на писма към приложението, се одобряват с настоящето от името на Общността.Текстът на актовете по първия параграф са приложени към настоящото решение.Член 2Председателят на Съвета извършва нотификацията, която е предвидена в член 26 от Споразумението [2].Член 3Общността се представлява от Съвместен съвет, които е установен в член 12 на Споразумението от Комисията, който се подпомага от представители на държавите-членки.Член 4Настоящото решение влиза в сила от деня след неговото публикуване в Официален вестник на Европейските общности.Съставено в Брюксел на 20 февруари 1989 година.За СъветаПредседателF. Fernandez Ordoñez[1] ОВ С 12, 16.1.1989 г.[2] Датата на влизане в сила на Споразумението ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: Решение на Съвета от 28 септември 1987 година за сключване на Допълнителен протокол към Споразумението за сътрудничество между Европейската икономическа общност и Хашемитско кралство Йордания

text:
Важна правна забележка

|

31987D0512

Официален вестник n° L 297 , 21/10/1987 стр. 0018 - 0018 специално финландско издание: глава 11 том 13 стр. 0053  специално шведско издание: глава 11 том 13 стр. 0053  специално чешко издание глава 11 том 16 стр. 131  - 131 специално испанско издание глава 11 том 16 стр. 131  - 131 специално унгарско издание глава 11 том 16 стр. 131  - 131 специално литвийско издание глава 11 том 16 стр. 131  - 131 LV.ES глава 11 том 16 стр. 131  - 131 MT.ES глава 11 том 16 стр. 131  - 131 PL.ES глава 11 том 16 стр. 131  - 131 SK.ES глава 11 том 16 стр. 131  - 131 специално словенско издание глава 11 том 16 стр. 131  - 131

		19870928Решение на Съветаот 28 септември 1987 годиназа сключване на Допълнителен протокол към Споразумението за сътрудничество между Европейската икономическа общност и Хашемитско кралство Йордания(87/512/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 238 от него,като взе предвид препоръката на Комисията [1],като взе предвид съгласието на Европейския парламент [2],като има предвид, че Допълнителният протокол към Споразумението за сътрудничество между Европейската икономическа общност и Хашемитско кралство Йордания [3], подписан в Брюксел на 18 януари 1977 г., следва да се одобри,РЕШИ:Член 1Допълнителният протокол на Споразумението за сътрудничество между Европейската икономическа общност и Хашемитско кралство Йордания се одобрява с настоящото от името на Общността.Текстът на Протокола е приложен към настоящото решение.Член 2Председателят на Съвета извършва нотификацията, която е предвидена в член 6 от Протокола [4].Член 3Настоящото решение поражда действие в деня след публикуването му в Официален вестник на Европейските общности.Съставено в Брюксел на 28 септември 1987 година.За СъветаПредседателB. Haarder[1] ОВ С 97, 10.4.1987 г., стр. 9.[2] Съгласие, дадено на 16 септември 1987 г. (все още непубликувано в Официален вестник).[3] ОВ L 268, 27.9.1978 г., стр. 2.[4] Датата на влизането в сила на Протокола ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: Решение (ОВППС) 2016/2315 на Съвета от 19 декември 2016 година за изменение на Решение 2014/512/ОВППС относно ограничителни мерки с оглед на действията на Русия, дестабилизиращи положението в Украйна

text:
               20.12.2016

               BG

               Официален вестник на Европейския съюз

               L 345/65

         РЕШЕНИЕ (ОВППС) 2016/2315 НА СЪВЕТА
   от 19 декември 2016 година
   за изменение на Решение 2014/512/ОВППС относно ограничителни мерки с оглед на действията на Русия, дестабилизиращи положението в Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 31 юли 2014 г. Съветът прие Решение 2014/512/ОВППС (1).

               (2)

               На 19 март 2015 г. Европейският съвет постигна съгласие, че ще бъдат предприети необходимите мерки за ясно обвързване на срока на ограничителните мерки с пълното изпълнение на договореностите от Минск, като отчете, че предвиденият срок за пълното изпълнение на тези договорености беше 31 декември 2015 г.

               (3)

               На 1 юли 2016 г. Съветът удължи срока на действие на Решение 2014/512/ОВППС до 31 януари 2017 г., за да се даде възможност на Съвета да направи допълнителна оценка на изпълнението на договореностите от Минск.

               (4)

               След направена оценка на изпълнението на договореностите от Минск срокът на действие на Решение 2014/512/ОВППС следва да бъде удължен с още шест месеца, за да се даде възможност на Съвета да направи допълнителна оценка на изпълнението им.

               (5)

               Следователно Решение 2014/512/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 9, параграф 1, първа алинея от Решение 2014/512/ОВППС се заменя със следното:

      „1.   Настоящото решение се прилага до 31 юли 2017 г.“

   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 19 декември 2016 година.

            За Съвета

            Председател

         M. LAJČÁK

      (1)  Решение 2014/512/ОВППС на Съвета от 31 юли 2014 г. относно ограничителни мерки с оглед на действията на Русия, дестабилизиращи положението в Украйна (ОВ L 229, 31.7.2014 г., стр. 13).


title: 2011/554/ЕС, Евратом: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Изпълнителната агенция за трансевропейската транспортна мрежа за финансовата 2009 година

text:
               27.9.2011

               BG

               Официален вестник на Европейския съюз

               L 250/81

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Изпълнителната агенция за трансевропейската транспортна мрежа за финансовата 2009 година
   (2011/554/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2009 година (1),

               —

               като взе предвид окончателните годишни отчети на Европейския съюз за финансовата 2009 година (SEC(2010) 963 — C7-0211/2010) (2),

               —

               като взе предвид окончателните годишни отчети на Изпълнителната агенция за трансевропейската транспортна мрежа за финансовата 2009 година,

               —

               като взе предвид доклада на Комисията относно последващите мерки към освобождаването от отговорност във връзка с изпълнението на бюджета за финансовата 2008 година (COM(2010) 650) и работните документи на службите на Комисията, придружаващи този доклад (SEC(2010) 1437 и SEC(2010) 1438),

               —

               като взе предвид съобщението на Комисията от 2 юни 2010 г., озаглавено „Обобщение на резултатите от управлението на Комисията за 2009 г.“ (COM(2010) 281),

               —

               като взе предвид годишния доклад на Комисията до органа по освобождаване от отговорност във връзка с изпълнението на бюджета, относно вътрешните одити, проведени през 2009 година (COM(2010) 447), и работния документ на службите на Комисията, придружаващ този доклад (SEC(2010) 994),

               —

               като взе предвид доклада на Сметната палата относно годишните отчети на Изпълнителната агенция за трансевропейската транспортна мрежа за финансовата 2009 година, придружен от отговорите на Агенцията (3),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (4),

               —

               като взе предвид препоръката на Съвета от 15 февруари 2011 г. относно освобождаването от отговорност на изпълнителните агенции за изпълнението на бюджета за финансовата 2009 година (05893/2011 — C7-0054/2011),

               —

               като взе предвид членове 274, 275 и 276 от Договора за ЕО, член 17, параграф 1 от Договора за ЕС, членове 317, 318 и 319 от Договора за функционирането на Европейския съюз, както и членове 179а и 180б от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), изменен с регламенти (ЕО, Евратом) № 1995/2006 (6) и (ЕО) № 1525/2007 (7) на Съвета, и по-специално членове 55, 145, 146 и 147 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (9), и по-специално член 66, първа и втора алинея от него,

               —

               като взе предвид Решение 2007/60/ЕО на Комисията от 26 октомври 2006 г. за създаване на Изпълнителна агенция за трансевропейската транспортна мрежа, съгласно Регламент (ЕО) № 58/2003 на Съвета (10),

               —

               като взе предвид член 76 от своя правилник и приложение VI към него,

               —

               като взе предвид доклада на комисията по бюджетен контрол и становищата на другите заинтересовани комисии (A7-0134/2011),

               A.

               като има предвид, че съгласно член 17, параграф 1 от Договора за ЕС Комисията изпълнява бюджета и управлява програми и съгласно член 317 от Договора за функционирането на Европейския съюз тя извършва това на своя собствена отговорност в сътрудничество с държавите-членки, в съответствие с принципа на стабилното финансово управление,

               1.

               Освобождава от отговорност директора на Изпълнителната агенция за трансевропейската транспортна мрежа във връзка с изпълнението на бюджета на Агенцията за финансовата 2009 година.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел III — Комисия.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на бюджета на Европейския съюз за финансовата 2009 година, раздел III — Комисия, както и резолюцията, която е неразделна част от тези решения, на директора на Изпълнителната агенция за трансевропейската транспортна мрежа, на Съвета, на Комисията, на Съда на Европейския съюз и на Сметната палата, както и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 69, 13.3.2009 г.

      (2)  ОВ C 308, 12.11.2010 г., стр. 1.

      (3)  ОВ C 338, 14.12.2010 г., стр. 77.

      (4)  ОВ C 308, 12.11.2010 г., стр. 129.

      (5)  ОВ L 248, 16.9.2002 г., стр. 1.

      (6)  ОВ L 390, 30.12.2006 г., стр. 1.

      (7)  ОВ L 343, 27.12.2007 г., стр. 9.

      (8)  ОВ L 11, 16.1.2003 г., стр. 1.

      (9)  ОВ L 297, 22.9.2004 г., стр. 6.

      (10)  ОВ L 32, 6.2.2007 г., стр. 88.


title: 2008/501/ЕО: Решение на Европейския парламент от 24 април 2007 година относно освобождаване от отговорност във връзка с изпълнението на общия бюджет на Европейския съюз за 2005 финансова година, раздел IV - Съд на Европейските общности

text:
               15.7.2008

               BG

               Официален вестник на Европейския съюз

               L 187/56

         РЕШЕНИЕ НА ЕВРОПЕЙСКИЯ ПАРЛАМЕНТ
   от 24 април 2007 година
   относно освобождаване от отговорност във връзка с изпълнението на общия бюджет на Европейския съюз за 2005 финансова година, раздел IV — Съд на Европейските общности
   (2008/501/ЕО)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за 2005 финансова година (1),
   като взе предвид окончателните годишни отчети на Европейските общности за 2005 финансова година — том I (C6-0467/2006) (2),
   като взе предвид годишния доклад на Сметната палата относно изпълнението на бюджета за 2005 финансова година и специалните доклади на Сметната палата, заедно с отговорите на институциите, предмет на одит (3),
   като взе предвид декларацията за достоверност и точност на отчетите и за законосъобразност и правилност на извършените операции, представена от Сметната палата съгласно член  248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол (A6-0109/2007),

               1.

               Освобождава секретаря на Съда на Европейските общности от отговорност във връзка с изпълнението на бюджета на Съда за 2005 финансова година;

               2.

               Представя своите забележки в следващата по-долу резолюция;

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския икономически и социален комитет, Комитета на регионите, Европейския омбудсман и Европейския надзорен орган по защита на данните, и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ L 60, 8.3.2005 г.

      (2)  ОВ C 264, 31.10.2006 г., стр. 1.

      (3)  ОВ C 263, 31.10.2006 г., стр. 1.

      (4)  ОВ C 263, 31.10.2006 г., стр. 10.

      (5)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).
    ---documentbreak---

               15.7.2008

               BG

               Официален вестник на Европейския съюз

               L 187/57

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 24 април 2007 година,
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за 2005 финансова година, раздел IV — Съд на Европейските общности
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за 2005 финансова година (1),
   като взе предвид окончателните годишни отчети на Европейските общности за 2005 финансова година — том I (C6-0467/2006) (2),
   като взе предвид годишния доклад на Сметната палата относно изпълнението на бюджета за 2005 финансова година и специалните доклади на Сметната палата, заедно с отговорите на институциите, предмет на одит (3),
   като взе предвид декларацията за достоверност и точност на отчетите и за законосъобразност и правилност на извършените операции, представена от Сметната палата съгласно член  248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (EО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член  71 и приложение V от своя правилник,
   като взе предвид доклада на Комисията по бюджетен контрол (A6-0109/2007),

               1.

               Отбелязва, че през 2005 г. Съдът на Европейските общности (СЕО) е разполагал с бюджетни кредити за поети задължения в размер на общо 232 602 467,74 EUR (2004 г.: 235 041 565 EUR), от които са използвани 92,66 %;

               2.

               Отбелязва, че след въвеждането на счетоводния принцип на начисляване, считано от 1 януари 2005 г., финансовите отчети на Съда показват отрицателен икономически резултат за годината (30 747 924 EUR) и надвишаване на пасивите спрямо активите в размер на 43 902 361 EUR;

               3.

               Отбелязва, че счетоводният баланс на Съда включва сумата от 105 879 903 EUR, съответстваща на неговите задължения във връзка с пенсионното осигуряване на съдиите; изтъква, че тези задължения се компенсират частично от материалните и нематериалните дълготрайни активи на Съда и частично от сума, която следва да бъде внесена от държавите-членки (43 902 361 EUR);

               4.

               Напомня, че в параграф 9.21 от годишния доклад за 2004 финансова година Европейската сметна палата (ЕСП) се е изразила критично относно факта, че ръководителят на Службата за вътрешен одит е бил отговорен за проверката ex ante на операциите на разпоредителите с бюджетни кредити; изтъква, че същата ситуация е била отбелязана и за 2005 финансова година (годишен доклад, параграф 10.13);

               5.

               Посреща със задоволство информацията, която се съдържа в отговорите на СЕО във връзка с годишния доклад на ЕСП, с оглед на забележките в тази връзка на органите за контрол и за вземане на решения за освобождаване от отговорност във връзка с изпълнението на бюджета, че администрацията на Съда, по време на изготвянето на прогнозата за приходите и разходите за 2007 финансова година, е предложила изменение в организацията чрез създаване на административно звено с изключителни пълномощия за проверка, в което за целта ще бъдат разкрити две нови длъжности (един администратор, който да отговаря за управлението, и един асистент в помощ на екипа, който отговаря за проверките);

               6.

               Отбелязва с удовлетворение информацията, съдържаща се в отговорите на СЕО във връзка с годишния доклад на ЕСП (параграф 10.14), че след пълното поемане на функциите си през септември 2005 г. вътрешният одитор на СЕО е извършил някои конкретни одити и е отправил препоръките си към заинтересованите служби (за липсата на такива конкретни одити бяха отправени критики през предишните години);

               7.

               Поздравява СЕО за намаляването на броя на договорите, сключени в резултат на преговори, като техният процент от общия брой на сключените договори е спаднал от 72 % през 2004 г. на 27 % през 2005 г.; отбелязва обаче със загриженост затрудненията на Съда във връзка с назначаването на квалифициран персонал за някои длъжности въз основа на конкурси, организирани от EPSO;

               8.

               Отбелязва, че през 2005 г. развитието на СЕО като институция е било свързано предимно със започването на дейността на Съда на публичната служба (този съд се състои от седем съдии);

               9.

               Отбелязва със задоволство, че броят на приключените дела в СЕО за година се е увеличил от 494 през 2003 г. до 574 през 2005 г., докато броят на висящите дела е спаднал от 974 на 740;

               10.

               Изтъква, че през 2005 г. броят на служителите и персонала (служители със спомагателни функции и срочно нает персонал, както и договорно нает персонал) се е увеличил през годината от 1512 на 1704 (13 %), а броят на членовете на институцията се е увеличил с осем души (в резултат от създаването на Съда на публичната служба);

               11.

               Отбелязва със загриженост честото позоваване в редица административни сектори, споменати в доклада за дейността на СЕО, на проблеми с наемането на квалифициран персонал съгласно Правилника за длъжностните лица на Европейските общности и Условията за работа на другите служители;

               12.

               Отбелязва, че през 2005 г. не са били извършени проверки ex post;

               13.

               Посреща със задоволство включването в доклада за дейността на СЕО на глава, в която се посочват последвалите през годината действия във връзка с по-ранни решения на Европейския парламент за освобождаване от отговорност във връзка с изпълнението на бюджета и доклади на ЕСП;

               14.

               Отбелязва, че след създаването на Съда на публичната служба и присъединяването на България и Румъния общият брой съдии, генерални адвокати и секретари е достигнал 72 души, и че разходите на Съда за автомобили са се увеличили с около 50 % от 809 853,24 EUR през 2005 г. (резултат) на 1 218 000 EUR през 2007 г. (бюджетна прогноза);

               15.

               Отбелязва, че проверката ex ante на СЕО е извършена въз основа на централизирана система, свързана чрез линеарно управление с оправомощения разпоредител с бюджетни кредити, като СЕО счита, че това е най-подходящата система с оглед на мащаба на институцията и чисто административното естество на финансовите ѝ транзакции;

               16.

               Отбелязва с удовлетворение, че в резултат на забележките, съдържащи се в резолюцията за освобождаване от отговорност във връзка с изпълнението на бюджета от предишната година, членове на институцията са решили да установят работна група със задачата да се проведе проучване дали изготвянето на собствен Кодекс на поведение е уместно и какво би съдържал той; въпросът, свързан с декларациите за финансовите интереси на членовете на институцията също е част от това проучване; отбелязва, че Първоинстанционният съд и Съдът на публичната служба също са свързани с тази инициатива;

               17.

               Подчертава често отправяното от страна на Европейския парламент искане за публикуване на декларациите за финансовите и икономическите интереси, представяни от съдиите в трите съдебни институции; приканва ЕСП да информира Парламента до 30.9.2007 г. за съответните мерки, които ще предприеме;

               18.

               Отбелязва с удовлетворение мерките, предприети от СЕО за намаляване на обема документи за превод, като тези мерки на свой ред водят до намаляване на натоварването на преводачите; също така призовава СЕО да проучи възможността за намаляване обема на съдебните решения, с оглед да се допринесе за допълнително намаляване на разходите и по-добра разбираемост на решенията.

      (1)  ОВ L 60, 8.3.2005 г.

      (2)  ОВ C 264, 31.10.2006 г., стр. 1.

      (3)  ОВ C 263, 31.10.2006 г., стр. 1.

      (4)  ОВ C 263, 31.10.2006 г., стр. 10.

      (5)  ОВ L 248, 16.9.2002 г, стp. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).


title: 2009/172/ЕО: Решение на Съвета от 21 януари 2008 година за адаптиране на приложение VIII към Акта за присъединяване на България и Румъния

text:
               10.3.2009

               BG

               Официален вестник на Европейския съюз

               L 65/1

      РЕШЕНИЕ НА СЪВЕТА

   от 21 януари 2008 година
   за адаптиране на приложение VIII към Акта за присъединяване на България и Румъния
   (2009/172/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за присъединяване на България и Румъния,
   като взе предвид Акта за присъединяване на България и Румъния, и по-специално член 34, параграф 4 от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               В член 70 от Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (1) се определя размерът на финансовия принос на Общността за всяка ос.

               (2)

               В раздел IV от приложение VIII към Акта за присъединяване на България и Румъния, изменено с Решение 2006/664/ЕО на Съвета от 19 юни 2006 г. за адаптиране на приложение VIII към Акта за присъединяване на България и Румъния (2) се определят, чрез дерогация от член 70 от Регламент (ЕО) № 1698/2005, размерите за отделните оси на помощта на Общността, отпусната в България и Румъния за развитието на селските райони по ЕЗФРСР. Този принос може да възлиза на не повече от 80 % за оси 1 и 3, както и за техническа помощ, и на не повече от 82 % за ос 2.

               (3)

               Дяловете на съфинансиране, определени за всяка ос, не могат да се прилагат за сумите, които съгласно раздел I, подраздел Д от приложение VIII към Акта за присъединяване на България и Румъния могат да бъдат отпускани на земеделски стопани, които имат право на допълнителни национални директни плащания или помощи съгласно член 143в от Регламент (ЕО) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (3).

               (4)

               Максималният финансов принос на Общността за допълнения към директните плащания трябва да бъде определен също така за целите на прилагането на Регламент (ЕО) № 1974/2006 на Комисията от 15 декември 2006 г. за определянето на подробни правила за прилагане на Регламент (ЕО) № 1698/2005 на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (4), който предвижда в приложение II примерно разпределение на финансовите средства по оси и мерки за развитие на селските райони, включително мярката „допълнения към директните плащания“.

               (5)

               С оглед запазването на резултатите от преговорите за присъединяване и на съгласуваността на системата от дялове на съфинансиране след техническите адаптирания на регламентите за развитие на селските райони, максималният финансов принос на Общността за допълнения към директните плащания следва да се определи в същия размер както за осите 1 и 3 и за техническа помощ,

         РЕШИ:
   Член 1
   Раздел IV oт приложение VIII към Акта за присъединяване на България и Румъния се заменя със следното:

      „Чрез дерогация от член 70, параграф 3, буква а) от Регламент (ЕО) № 1698/2005 финансовият принос на Общността може да възлиза на 80 % за оси 1 и 3, мерките за техническа помощ, както и за допълненията към директните плащания.
      Чрез дерогация от член 70, параграф 3, буква б) от Регламент (ЕО) № 1698/2005 финансовият принос на Общността може да възлиза на 82 % за ос 2.“

   Член 2
   Настоящото решение поражда действие в деня след публикуването му в Официален вестник на Европейския съюз.

      Съставено в Брюксел на 21 януари 2008 година.

            За Съвета

            Председател

         I. JARC

      (1)  ОВ L 277, 21.10.2005 г., стр. 1.

      (2)  ОВ L 277, 9.10.2006 г., стр. 4.

      (3)  ОВ L 270, 21.10.2003 г., стр. 1.

      (4)  ОВ L 368, 23.12.2006 г., стр. 15.


title: Решение на Комисията от 26 октомври 2004 година относно сключване на Споразумение под Формата на размяна на писма между Европейската общност и Съединените мексикански щати за изменения в приложение II към Споразумението между Европейската общност и Съединените мексикански щати за взаимното признаване и защитата на наименоваията на спиртните напитки

text:
Важна правна забележка

|

32004D0785

Официален вестник n° L 346 , 23/11/2004 стр. 0028 - 0028

		20041026Решение на Комисиятаот 26 октомври 2004 годинаотносно сключване на Споразумение под формата на размяна на писма между Европейската общност и Съединените мексикански щати за изменения в приложение II към Споразумението между Европейската общност и Съединените мексикански щати за взаимното признаване и защитата на наименованията на спиртните напитки(2004/785/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 97/361/ЕО на Съвета от 27 май 1997 г. относно сключване на Споразумение между Европейската общност и Съединените мексикански щати за взаимното признаване и защитата на наименованията на спиртните напитки [1], и по-специално член 4 от него,като има предвид, че:(1) Предвид молбата на Мексико, представена по време на "Официалните преговори за промени на споразумението за свободна търговия след разширението на ЕС", състояли се на 28— 30 януари 2004 г. в Мексико сити, е необходимо да се измени приложение II към Споразумението между Европейската общност и Мексико относно взаимното признаване и защитата на наименованията на спиртните напитки, за да бъдат защитени новите понятия Charanda и Sotol на спиртните напитки, считано от 29 октомври 2004 г.(2) За целта Общността и Съединените мексикански щати се договориха, съгласно член 18 от гореспоменатото споразумение, за споразумение под формата на размяна на писма за изменение на приложение II към споразумението. Следователно тази размяна на писма следва да се одобри.(3) Мерките, предвидени в настоящото решение, са в съответствие със становището на Изпълнителния комитет по спиртните напитки,РЕШИ:Член 1Одобрява от името на Общността споразумението под формата на размяна на писма между Европейската общност и Съединените мексикански щати за изменение на приложение II към Споразумението между Европейската общност и Съединените мексикански щати за взаимното признаване и защитата на наименованията на спиртните напитки.Текстът на споразумението е приложен към настоящото решение.Член 2С настоящото се упълномощава членът на Комисията, отговорен за земеделието, да подпише размяната на писма от името на Общността.Съставено в Брюксел на 26 октомври 2004 година.За КомисиятаFranz FischlerЧлен на Комисията[1] ОВ L 152, 11.6.1997 г., стр. 15.--------------------------------------------------20041026ПРИЛОЖЕНИЕ--------------------------------------------------20041026Споразумение под формата на обмен на писмамежду Европейската общност и Мексиканските съединени щати за изменение на приложение I към Споразумението между Европейската общност и Мексиканските съединени щати за взаимното признаване и защитата на наименованията в сектора на спиртните напиткиПИСМО № 1Писмо на Европейската общностБрюксел, 29 октомври 2004 г.Господине,Имам честта да се позова на Вашето искане, поставено по време на официалните преговори за адаптиране на Споразумението за свободна търговия вследствие разширяването на ЕС, състояли се в град Мексико на 28, 29 и 30 януари 2004 г. в съответствие с член 18 от Споразумението между Европейската общност и Мексиканските съединени щати за взаимното признаване и защитата на наименованията в сектора на спиртните напитки от 27 май 1997 г., което предвижда, че договарящите страни могат по взаимно съгласие да изменят това споразумение.Общността разгледа искането и приема да измени приложение II от споразумението в съответствие с приложението към настоящия обмен на писма, което влиза в сила,от 29 октомври 2004 г. нататък.Ще Ви бъда много задължен, ако потвърдите съгласието на Вашето правителство със съдържанието на настоящето писмо.С уважение,От името на Европейската комисияFranz FischlerПИСМО № 2Писмо от Мексиканските съединени щатиМексико, 29 октомври 2004 г.Господине,Имам честта да потвърдя получаването на Вашето писмо от 29 октомври 2004 г., чието съдържание следва по-долу:"Имам честта да се позова на Вашето искане, поставено по време на официалните преговори за адаптиране на Споразумението за свободна търговия вследствие разширяването на ЕС, състояли се в град Мексико на 28, 29 и 30 януари 2004 г. в съответствие с член 18 от Споразумението между Европейската общност и Мексиканските съединени щати за взаимното признаване и защитата на наименованията в сектора на спиртните напитки от 27 май 1997 г., което предвижда, че договарящите страни могат по взаимно съгласие да изменят това споразумение.Общността разгледа искането и приема да измени приложение II от споразумението в съответствие с приложението към настоящата размяна на писма, което влиза в сила от 29 октомври 2004 г.Ще Ви бъда много задължен, ако потвърдите съгласието на Вашето правителство със съдържанието на настоящето писмо."Имам честта да Ви информирам за съгласието на Мексиканските съединени щати със съдържанието на Вашето писмо.Моля приемете, господине, мoите иай-дълбкои пoчитaния.От името на Мексиканските съединени щатиLuis Ernesto Derbez--------------------------------------------------20041026ПРИЛОЖЕНИЕПриложение II към Споразумението между Европейската общност и Мексиканските съединени щати за взаимното признаване и защитата на наименованията в сектора на спиртните напитки се изменя, както следва:"20041026"ПРИЛОЖЕНИЕ IIкъм Споразумението между Европейската общност и Мексиканските съединени щати за взаимното признаване и защитата на наименованията в сектора на спиртните напиткиАлкохолни напитки от агаве:Текила: защитена спиртна напитка, приготвена и класирана в съответствие със законодателните, подзаконовите и административните разпоредби на Мексиканските съединени щати.Мескал: защитена спиртна напитка, приготвена и класирана в съответствие със законодателните, подзаконовите и административните разпоредби на Мексиканските съединени щати.Алкохолна напитка от сотол (дазилирион)Сотол: защитена спиртна напитка, приготвена и класирана в съответствие със законодателните, подзаконовите и административните разпоредби на Мексиканските съединени щати.Алкохолна напитка от захарна тръстика:Шаранда: защитена спиртна напитка, приготвена и класирана в съответствие със законодателните, подзаконовите и административните разпоредби на Мексиканските съединени щати.""--------------------------------------------------


title: Решение на Съвета и на представителите на държавите-членки на Европейския съюз, заседаващи в рамките на Съвета от 9 юни 2006 година за подписване и временно прилагане на Многостранното споразумение между Европейската общност и нейните държави-членки и Република Албания, Босна и Херцеговина, Република България, Република Хърватска, Бившата югославска република Македония, Република Исландия, Република Черна гора, Кралство Норвегия, Румъния, Република Сърбия и Временната административна мисия на ООН в Косово относно създаването на Общо европейско авиационно пространство (ЕСАА)

text:
Важна правна забележка

|

42006D0682

Официален вестник n° L 285 , 16/10/2006 стр. 0001 - 0002

		20060609Решение на Съвета и на представителите на държавите-членки на Европейския съюз, заседаващи в рамките на Съветаот 9 юни 2006 годиназа подписване и временно прилагане на Многостранното споразумение между Европейската общност и нейните държави-членки и Република Албания, Босна и Херцеговина, Република България, Република Хърватска, Бившата югославска република Македония, Република Исландия, Република Черна гора, Кралство Норвегия, Румъния, Република Сърбия и Временната административна мисия на ООН в Косово относно създаването на Общо европейско авиационно пространство (ЕСАА)(2006/682/EO)СЪВЕТЪТ НА ЕВРОПЕЙСКИЯ СЪЮЗ И ПРЕДСТАВИТЕЛИТЕ НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ НА СРЕЩА В РАМКИТЕ НА СЪВЕТА,като взеха предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение и параграф 4 от него,като взеха предвид предложението на Комисията,като имат предвид, че:(1) Съветът е упълномощил Комисията да започне преговори с някои европейски трети страни за създаване на Общо европейско авиационно пространство (ЕСАА).(2) Комисията преговаря от името на Общността и нейните държави-членки относно Многостранно споразумение с Албания, Босна и Херцеговина, България, Хърватска, Бившата югославска република Македония, Исландия, Черна гора, Норвегия, Румъния, Сърбия и Временната административна мисия на ООН в Косово относно създаването на Общо европейско авиационно пространство в съответствие с решение на Съвета, с което Комисията се упълномощава за започване на преговори.(3) При условие за възможното му сключване на по-късна дата споразумението, договорено от Комисията, следва да бъде подписано и прилагано временно,РЕШИХА:Член 11. Подписването на Многостранното споразумение между Европейската общност и нейните държави-членки, Република Албания, Босна и Херцеговина, Република България, Република Хърватска, Бившата югославска република Македония, Република Исландия, Република Черна гора, Кралство Норвегия, Румъния, Република Сърбия и Временната административна мисия на ООН в Косово относно създаването на Общо европейско авиационно пространство (ЕСАА), по-нататък наричано "Споразумението", се одобрява от името на Общността при спазване на условията от решението на Съвета за сключването на споразумението.2. Председателят на Съвета се упълномощава да назначи лице (лица), оправомощено(и) да подпише(ат) споразумението от името на Общността при условие за неговото сключване.3. До влизането му в сила споразумението се прилага в съответствие с член 29, параграф 3 от него. Председателят на Съвета се упълномощава от името на Общността и нейните държави-членки да направи нотификацията, посочена в посочената разпоредба.4. Текстът на споразумението се прилага към настоящото решение.Член 21. Общността и държавите-членки се представляват в Съвместния комитет, учреден в съответствие с член 18 от споразумението.2. Позицията, която Общността и нейните държави-членки трябва да заемат по отношение на решенията на Съвместния комитет в съответствие с член 17 от споразумението, които просто разширяват обхвата на прилаганена актове от законодателството на Общността, като ги включват в приложение I към споразумението, при условие за извършване на всички необходими технически корекции, се приема от Комисията.3. По отношение на другите решения на Съвместния комитет, свързани с въпроси, които попадат в рамките на компетенцията на Общността, позицията на Общността и нейните държави-членки се приема от Съвета с квалифицирано мнозинство по предложение на Комисията.4. По отношение на другите решения на Съвместния комитет, свързани с въпроси, които попадат в рамките на компетенцията на държавите-членки, позицията, която предстои да се представи, се одобрява от Съвета с единодушие по предложение на Комисията или на държавите-членки.5. Позицията на Общността и на държавите-членки в Съвместния комитет се представя от Комисията с изключение на областите, които попадат изключително в компетенциите на държавите-членки, и в този случай позицията се представя от председателството на Съвета или, ако Съветът реши това, от Комисията.Съставено в Люксембург на 9 юни 2006 година.За СъветаПредседателH. Gorbach--------------------------------------------------